钦定古今图书集成/明伦汇编/官常典/第646卷 > 王涣 任峻 > 范广
## 钦定古今图书集成/明伦汇编/官常典/第646卷 > 王涣 任峻 > 范广

按《晋书良吏传》：“范晷子广，字仲将，举孝廉，除灵寿令，
不之官。元帝承制以为堂邑令。丞刘荣坐事当死，郡
劾以付县，荣即县人，家有老母至节，广辄听暂还，荣
亦如期而反。县堂为野火所及，荣脱械救火，事毕，还
自著械。后大旱米贵，广散私谷振饥人至数千斛，远
近流寓归投之，户口十倍，卒于官。”